સામગ્રી: વિટ્ટનૂમ ગામને ભૂતિયા ગામ તરીકે પણ ઓળખવામાં આવે છે

ઘરોનાં આંગણાઓ સૂમસામ બની ગયાં છે. આ ગામને ભૂતિયા ગામ તરીકે પણ ઓળખવામાં આવે છે.

ખાલી પડેલાં ઘરોની અંદર નજર કરીએ તો તૂટેલો-ફૂટેલો સામાન અને માત્ર સન્નાટો જ જોવા મળે છે.

જોકે, એક સમયે આ ગામ ઑસ્ટ્રેલિયામાં ખૂબ પ્રખ્યાત હતું.

વર્ષ 1930 આસપાસ આ ગામમાં ઘણા લોકો રહેતા હતા. તો એવું તે અચાનક શું બન્યું કે આખું ગામ ખાલી થઈ ગયું? 

'મારો પરિવાર ખતમ થઈ ગયો'

બ્રૉનવેન ડ્યૂકનો આખો પરિવાર આ ખતમ થઈ ગયો

1940-50ના દાયકામાં આ ગામ ચર્ચામાં આવ્યું જ્યારે ખનીજ વિભાગને માલૂમ પડ્યું કે આ વિસ્તારમાં ભારે માત્રામાં 'બ્લૂ એસ્બેસ્ટોસ' છે. 

આ ગામમાં એક સમયે રહેતાં બ્રૉનવેન ડ્યૂક નામના મહિલાએ બીબીસી સાથે તેમના અનુભવો શેર કર્યા હતા. 

બ્રૉનવેન કહ્યું,"1958માં મારો જન્મ પિલબરા પ્રદેશના વિટ્ટનૂમ નામના નાના ગામમાં થયો હતો."

તમે આ વાંચ્યું કે નહીં?

તેમના કહેવા પ્રમાણે પહેલાં તો આ ગામ સાવ શાંત હતું, પરંતુ બીજા વિશ્વયુદ્ધ બાદ ઑસ્ટેલિયામાં અનેક શરણાર્થીઓ આવવા લાગ્યા. 

તેમણે કહ્યું, "આ શરણાર્થીઓએ રોજગારી અને વસવાટ માટે આ ગામ તરફ વાટ પકડી હતી. કારણ કે આ ગામ 'બ્લૂ એસ્બેસ્ટોસ'નું મુખ્ય કેન્દ્ર હતું."

"મારા પિતા પણ તેમાંથી એક હતા જેઓ બીજા વિશ્વયુદ્ધ બાદ અહીં આવીને વસ્યા હતા." 

"તેઓ કામદારોને બસ દ્વારા ગામથી ખાણ સુધી લઈ જવાનું કામ કરતા હતા."

"પરંતુ મેં મારા માતાપિતા, ભાઈ, ત્રણ કાકાઓ, દાદા-દાદી અને ચાર પિતરાઈ ભાઈ-બહેનોને ગુમાવી દીધા. મારો પરિવાર ખતમ થઈ ગયો."

મોતના ખતરાથી અજાણ લોકો

વિટ્ટનૂમમાં રહેતા લોકોની તસવીર

19મી સદીની શરૂઆતમાં એસ્બેસ્ટોસના ખનનમાં ભારી માત્રામાં વધારો થયો. 

ડ્યૂક કહે છે, "સહેલાઇથી મળવાને કારણે વિટ્ટનૂમમાં રસ્તાઓ, બગીચાઓ અને મોટાભાગની દરેક જગ્યાએ 'એસ્બેસ્ટોસ'નો ઉપયોગ કરવામાં આવ્યો હતો."

'એસ્બેસ્ટોસ ફાઇબર'નો ઉપયોગ સાઉન્ડમાં, સ્ટીમ એન્જિનથી લઈને વિમાનમાં અસ્તર તરીકે પણ કરવામાં આવતો હતો અને દુનિયાભરમાં તેની નિકાસ કરવામાં આવતી હતી."

આ પદાર્થની માઇનિંગથી ખાણ માલિકો માલામાલ થઈ ગયા હતા અને મોટાપ્રમાણમાં આ વિસ્તારમાં માઇનિંગ ચાલી રહ્યું હતુ. 

જોકે, આ પદાર્થની આડઅસર અંગે લોકોને પહેલાં કોઈ જાણકારી ન હતી. તેનાથી થતાં નુકસાનની અંગે ઘણી મોડી ખબર પડી હતી. 

એસ્બેસ્ટોસની આડઅસરના કારણે ગામમાં મોટાપ્રમાણમાં લોકો બીમાર પડવા લાગ્યા. 

ડ્યૂકના કહેવા મુજબ મારા માતાપિતા 'એસ્બેસ્ટોસિસ' અને...\nઅગાઉની સામગ્રીનો સારાંશ નીચે મુજબ કરી શકાય છે:
ઑસ્ટ્રેલિયાની પશ્ચિમ તરફ વિટ્ટનૂમ નામનું એક ગામ છે. ગામમાં નજર કરીએ તો ચારેતરફ ખાલી ઘરો અને નિરવ શાંતિ જોવા મળે છે.